**Yritysten tietoturvan heikoimmat lenkit ovat pilvipalvelut ja puhelimet, kertoo Check Pointin Security Report 2019**

*Tietoturvaraportin kolmas luku valaisee pilvipalveluiden ja puhelinten käyttöön liittyviä tietoturvariskejä. Lähes joka viidennessä yrityksessä koettiin pilvipalveluihin liittyvä tietoturvatapahtuma viime vuonna.*

**CPX Wien – 20. helmikuuta 2019 –** Maailman johtava tietoturvaratkaisujen toimittaja Check Point on julkaissut kolmannen osan vuoden 2019 tietoturvaraportistaan. Raportin mukaan kyberhyökkäykset kohdistuvat enenevässä määrin yritysten IT-rakenteen heikoimpiin ja huonoimmin suojeltuihin kohtiin: julkisen pilven palveluihin ja puhelimiin.

Raportti paljastaa pilvipalveluihin ja mobiililaitteisiin kohdistuvien hyökkäysten trendit sekä kertoo, mikä IT-alan ammattilaisia näissä asioissa eniten huolettaa. Otteita raportista:

* **18 % organisaatioista koki viime vuonna jonkin pilvipalveluihin liittyvän tietoturvan loukkauksen.** Yleisimpiä olivat tietovuodot, tilien kaappaamiset ja haittaohjelmatartunnat.
* **Neljä tärkeintä julkisen pilven tietoturvaongelmaa.** IT-ammattilaisten mukaan pilvipalveluiden isoin turvallisuusuhka ovat pilvialustojen väärin tehdyt asetukset, jotka johtavat datavuotoihin tai -murtoihin (62 % vastaajista mainitsi tämän), asiattomien pääsy käsiksi pilvessä sijaitseviin resursseihin (55 %), turvattomat rajapinnat ja sovellusliittymät (50 %) sekä tilien tai tietoliikenteen kaappaukset (47%).
* **30 % IT-ammattilaisista ajattelee yhä, että pilven tietoturva on palveluntarjoajan vastuulla.** Tämä käsitys on vastoin suosituksia, joiden mukaan pilven tietoturvan tulisi noudattaa keskinäisen vastuun mallia, jossa vastuun kantavat palveluntarjoaja ja asiakas yhdessä.
* **59 % IT-ammattilaisista ei käytä uhkientorjuntaa puhelimessaan.** Valtaosa organisaatioista ei ole ottanut käyttöön mobiilitietoturvaratkaisuja, jotka havaitsevat tärkeimmät uhat, mukaan lukien mobiililaitteiden haittaohjelmat, väärennetyt tai haitalliset sovellukset, väliintulohyökkäykset ja käyttöjärjestelmän haavoittuvuudet.
* **Vain 9 % IT-ammattilaisista pitää mobiililaitteisiin kohdistuvia uhkia merkittävänä tietoturvariskinä.** Haittaohjelmat voivat kuitenkin levitä suojaamattomista mobiililaitteista organisaation pilveen tai sisäiseen verkkoon.

”Raporttimme kolmas osa tuo esiin, miten alttiita yritykset ovat pilven ja mobiililaitteiden kautta tuleville hyökkäyksille, koska tietoisuus uhista ja niiden torjumisen keinoista on heikko. Lähes 20 % organisaatioista koki pilven kautta tehdyn hyökkäyksen viime vuonna, mikä kertoo, että kyberrikolliset tuntevat nämä heikot kohdat ja hyödyntävät niitä”, sanoi **Zohar Alon**, Check Pointin Head of Cloud Product Line, kun raportti julkistettiin Check Pointin CPX-tietoturvatapahtumassa Wienissä tänään.

”Raporttimme avulla organisaatiot voivat ymmärtää paremmin uhkia, joita ne kohtaavat, ja tapoja estää niitä vaikuttamasta liiketoimintaansa”, Alon jatkoi.

Check Pointin Security Report 2019 perustuu Check Pointin globaalin ThreatCloud-verkoston ajantasaisesti keräämiin hyökkäystietoihin, Check Pointin viime vuoden aikana tekemiin tutkimuksiin sekä kyselyyn, jonka Check Point teetti IT-ammattilaisten ja yritysjohtajien parissa. Raportti kertoo, millaisia ovat uusimmat uhat eri toimialoilla ja käy perusteellisesti läpi haittaohjelmien, tietovuotojen ja valtiollisten kyberhyökkäysten trendit. Check Pointin omat ajatusjohtajat analysoivat raportissa tämän hetken ja huomisen monitahoista uhkamaisemaa, jotta se tulisi ymmärretyksi yrityksissä ja organisaatioissa.

**Lataa raportti täältä:** [https://research.checkpoint.com/vol-3-2019-security-report*/*](https://research.checkpoint.com/vol-3-2019-security-report/)

**Lisätiedot ja haastattelupyynnöt:**

Tietoturva-asiantuntija Rami Rauanmaa, Check Point Software Technologies, [ramira@checkpoint.com](mailto:ramira@checkpoint.com)

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065

**Seuraa Check Pointia:**

Twitter: <http://www.twitter.com/checkpointsw>

Facebook: <https://www.facebook.com/checkpointsoftware>

Blog: <http://blog.checkpoint.com>

YouTube: <http://www.youtube.com/user/CPGlobal>

LinkedIn: https://www.linkedin.com/company/check-point-software-technologies

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden kohdistettujen hyökkäysten kiinnijäämisprosentilla. Check Pointin monitasoinen tietoturva-arkkitehtuuri käsittää uuden 5. sukupolven (Gen V) edistyneen uhkientorjunnan, joka suojaa yrityksen kaikkia verkko-, pilvi- ja mobiilitoimintoja kaikilta tunnetuilta hyökkäyksiltä, ja sitä hallitaan alan kattavimman ja intuitiivisimman yhden kontrollipisteen ohjausjärjestelmän kautta. Check Point huolehtii yli 100 000 ison ja pienen yrityksen ja yhteisön tietoturvasta.